سوئد-ین اریکسون تکنولوژی شیرکتی‌نین 2014-جو ایلده عراق-ین موصل شهرینده ترور تشکیلاتی داعشه 20 میلیون کرون رشوه وئردیگی معلوم اولوب.
سوئد دؤولت تلویزیونو "SVT" "اریکسون" شیرکتی‌نین ایچ یازیشما‌لاری ایله باغلی سندلری درج ائدیب.
سندلره گؤره، 2014-جو ایلده داعش‌ین قوندارما قوموتانی "اریکسون" شیرکتی‌نین یونه تیجیلریندن بیرینه زنگ ائده‌رک "بؤلگه‌ده ایشله‌یه بیلمه‌لری" اوچون رشوه ایسته‌ییب.
بونون قارشی‌سیندا "اریکسون" شیرکتی داعشه 20 میلیون کرون گؤندریب.
"اریکسون" شیرکتیندن وئریلن آچیقلامادا اتهام‌لارلا باغلی آراشدیرما‌لارا باشلانیلدیغی بیلدیریلیب.
آچیقلامادا آراشدیرما‌لار نتیجه‌سینده بیر نئچه امکداشین شیرکت‌دن قووولدوغو و "اریکسون" شیرکتی‌نین هر هانسی امکداشی‌نین بیرباشا ترور تشکیلات‌لاری‌نین مالیلشدیریلمه‌سینده ایشتیراک ائتدیگینی سؤیلمه‌یین مومکون اولمادیغی ایره‌لی سورولوب.
